  Виталий Пронин 15-тӥ апрельысен 20-тӥ апрелёзь Удмурт кун университын Наукалы сӥзем арня вал. Соку тросаз факультетъёсын но институтъёсын конференциос ортчизы, куд-ог студентъёс мукет университетъёсы докладъёсынызы вуылӥзы.Туннэ нуналлы тодмо, кинъёс Удмурт кун университетысь географической факультетысь Ижкарын ортчем географияя конференциын вормизы:1-тӥ инты - Пехотский Илья (1 курс);2-тӥ инты- Медведев Александр (3 курс);3-тӥ инты - Куртеев Павел (3 курс).Озьы ик ӟечкыласьком математической факультетысь дышетскисьёсыз Новосибирскын ортчем студентъёслэн 51-тӥ калыккуспо «Студент и научно-технический прогресс» конференциын асьсэды дано возьматэменызы:Зайцева Ирина (I курсысь магистр) — 1-тӥ степенё диплом;Смоленцева Ольга (I курсысь магистр) — 3-тӥ степенё диплом;Щелчков Кирилл (III-тӥ курсын дышетскись) - 3-тӥ степенё диплом.Со сяна, математикъёс англи кылын факультетъёс вискын ортчем «Что? Где? Когда?» шудонын вормизы. Соос пӧлын вал:Ширяев Роман (3 курс);Кутявин Даниил (1 курс);Скобелев Сергей (1 курс).Информационной технологиосъя но лыдъясь техникая факультетысь студентъёс Бердюгин Владимир (II-тӥ курсысь магистр) но Опарин Алексей (5-тӥ курс) Россиысь «IT-планета» олимпиадаын 5-тӥ инты басьтӥзы но Калыккуспо финалаз потӥзы.Физикая но химияя студентъёслэн калыккуспо Интернет-олимпиадаязы асьме егитъёс озьы ик туж йӧно асьсэды возьматӥзы. Вормисьёс пӧлын:Хохряков Вячеслав (нефтья но му вӧйя М. С. Гуцериев нимо институтын дышетскись) — зарни медальДанилова Ольга (биолого-химической факультетын дышетскись) — азвесь медальВорончихин Александр (медицинаысь биотехнологиосъя факультетысь дышетскись) но Ризен Юлия (биолого-химической факультетын дышетскись) — туй медальӞечкыласьком вормисьёсыз!Нош удмурт филология факультетысь 30 пала дышетскисьёс дасясько Сыктывкаре. 6-тӥ — 8-тӥ мае отын радъяськоз Студентъёслэн калыккуспо фин-угор конференцизы — IFUSCO. Туэ со 29-тӥ пол ортчоз. Кылем арын IFUSCO Эстониысь Тарту городын вал.Комие куинь нуналлы вуозы 200-лэсь трос дышетскисьёс 9 кунъёсысь:Венгриысь, Финляндиысь, Эстониысь, Германиысь, Польшаысь, Чехиысь, Голландиысь, Великобританиысь но тужгес трос Россиысь. Докладъёс 12 кылъёсын лыдӟемын луозы: удмурт, ӟуч, коми, пор, эрзя, англи, фин, венгер, вепс, карел, коми-пермяк, эстон.6-тӥ но 7-тӥ мае люкаськемъёс Комиысь кун службая но кивалтонъя академиын, Сыктывкар кун университетын но нюлэсъя институтын докладъёссэс лыдӟозы, ог-огенызы тодон-валанэнызы люкиськозы. Куинетӥ нуналаз ваньзы вуылозы Сыктывдин ёросысь Ыб черкогуртын интыяськем Фин-угор этнокультурной парке. Венгриысь егитъёс малпало одӥг нуналлы Сыктывкарын ӝегатскыны Вормон нуналлы сӥзем парадэз адӟон понна.Ужрадэз ортчытыны юрттэ Комиысь Йӧскалык политикая министерство.Конференцилэн программаеныз тодматскыны луоз ifusco.krags.ru сайтын. Теги: конференция наука Олимпиада Удмурткунуниверситет  